Red Rocha

Efraimas Džozefas „Redas“ Roča (,  – ) – JAV krepšininkas ir treneris.

Jis yra pirmasis žmogus iš Havajų, žaidęs NBA.

 Krepšininko karjera 
Roča žaidė universitetinį krepšinį Oregono valstijos „Beavers“ komandoje. Tris kartus (1945–1947 m.) buvo išrinktas į „Pac-12“ konferencijos simbolinę komandą.

1947 m. BAA (dabar – NBA) naujokų biržoje jį 12-uoju šaukimu pasirinko Toronto „Huskies“, tačiau jis su šia komanda nesužaidė nė vienerių rungtynių. Trejus metus žaidė Sent Luiso „Bombers“ komandoje, o po to, kai „Bombers“ klubas buvo išformuotas, jį įsigijo Baltimorės „Bullets“. 1951 m. Roča atstovavo Baltimorės „Bullets“ ekipai pirmosiose lygos NBA „Visų žvaigždžių“ rungtynėse. 1951 m. liepos 14 d. vidurio puolėjas buvo iškeistas į Sirakjuso „Nationals“ už Alex Hannum ir Fred Scolari. Po to, kai buvo išmainytas, vėl buvo išrinktas į „Visų žvaigždžių“ rungtynes.

1953 m. pasitraukė iš NBA ir pradėjo dirbti maisto pramonės įmonėje, bet 1954–1955 m. sezone grįžo į Sirakjuso „Nationals“ klubą. 1955 m. padėjo „Nationals“ laimėti NBA čempionų titulą.

1956 m. spalio 23 d. žaidėjo teisės parduotos Fort Veino „Pistons“ ekipai, kurioje sužaidė savo paskutinį sezoną.

 Trenerio karjera 
Baigęs krepšininko karjerą, tapo treneriu, o 1958–1960 m. – Detroito „Pistons“ vyriausiuoju treneriu. 1960 m. palikęs „Pistons“, Roča vieną sezoną treniravo Amerikos krepšinio lygos klubą „Hawaii Chiefs“.Association for Professional Basketball Research American Basketball League page 1963 m. tapo Havajų „Rainbow Warriors“ (Havajų universiteto vyrų krepšinio komandos) treneriu.

Jo treniruojama universiteto komanda 1970 m. pirmą kartą universiteto istorijoje pateko į NIT turnyro atkrintamąsias, o kitais metais pirmą kartą pateko į NCAA turnyrą.

 Vėlesni metai 
1980 m. buvo įtrauktas į Oregono sporto šlovės muziejų, o 1990 m. – į Oregono valstijos universiteto sporto šlovės muziejų. 2010 m. vasario 13 d. Redas Roča mirė nuo vėžio, būdamas 86 metų.
 Statistika 

 NBA 
 Reguliarusis sezonas 
miniatiūra|R. Roča 1950 m.
 Metai Komanda       1947–48Sent Luisas 48  –  .314  .690  –  .8  12.71948–49Sent Luisas 58  –  .389  .768  –  2.7  10.51949–50Sent Luisas 65  –  .405  .703  –  2.4  11.81950–51Baltimorė 64  –  .352  .809  8.0  2.3  13.11951–52Sirakjusas 66  38.5  .401  .770  8.3  1.9  12.91952–53Sirakjusas 69  35.6  .388  .755  7.4  2.0  11.21954–55†Sirakjusas 72  34.3  .368  .782  6.8  2.5  11.31955–56Sirakjusas 72  26.2  .361  .783  5.8  1.8  10.01956–57Fort Veinas 72  16.0  .349  .757  3.8  1.1  5.3 Karjera 586  29.9  .370  .759  6.6  2.0  10.9
 Atkrintamosios varžybos 
 Metai Komanda       1948Sent Luisas 7  –  .246  .733  –  .9  11.41949Sent Luisas 2  –  .444  .800  –  3.0  18.01952Sirakjusas 7  39.4  .432  .725  6.9  1.4  17.01953Sirakjusas 2  53.5  .385  .786  8.5  3.5  15.51955†Sirakjusas 11  33.7  .418  .759  6.7  1.3  12.41956Sirakjusas 8  23.6  .338  .846  6.5  1.9  8.51957Fort Veinas 2  9.0  .000  .667  3.0  .0  2.0 Karjera 39  32.0  .360  .758  6.6  1.5  12.2
 Apdovanojimai ir pasiekimai 
 NBA 

 NBA čempionas (1955 m.)
 2× NBA „Visų žvaigždžių“ rungtynių žaidėjas (1951, 1952 m.)

 NCAA 
 3× „Pac-12“ konferencijos simbolinės komandos žaidėjas (1945–1947 m.)
 Išnašos 

 Nuorodos 
 Red Rocha profilis „Basketball Reference“ 
 Red Rocha NCAA profilis „Sports Reference“ 
 Red Rocha profilis „NBA.com“ 
 Red Rocha profilis „Proballers“

Kategorija:JAV krepšininkai
Kategorija:JAV krepšinio treneriai